
PENSOJ DE ZAMENHOF 

EL GAZETARTIKOLO EL "LA ESPERANTISTO" 1895. N-ro 93 i 
PRI NIA LITERATURO 


Ĉu la fakto, ke lau la deziro kaj inklinoj de la pliparto nía agado devis 
akcepti formon de la nuna "Biblioteko" kaj ne alian formon, estas bedau- 
rinda? Se nía agado eĉ ne dependus de la gusto de la pliparto, kiun ni ko ñas 
bone, ni ankaü ne devus elekti alian formon ol la nuna, kvankam ni eble 
iom ŝanĝus ĝin en detaloj. Lernolibroj, anonca do, ktp. estas necesaj, sed li- 
teratura estas ankaü necesa, ne malpli, sed eĉ multe pli. Kiu legas la moti- 
vojn, kiujn la indiferenta mondo, precipe la instruituloj-teoriuloj, elmetas 
kontrau nía afero, tiu rimarkis, ke la plej ofta kaj eĉ preskaŭ la sola ŝajne 
peza batalilo, per kiu oni volas neniigi en la okuloj de la mondo, estas la opi- 
mo, ke nia lingvo estas ¡a nenatura kreitaĵo, malriĉa kaj nefleksebla, kiu 
"taugas nur por esprimi apartajn mallongajn pensojn, por rilatoj poŝta-tele- 
grafaj, por lama rimedoen alilandaj hoteloj ktp., sed neniam povas serví kiel 
lingvo por libera esprimado de ĉiuj geniaj verkoj de la homa literatura", 
Kontrau tiu c¡ senfundamenta opinio, kiu en la praktiko estas nia 
plej grava malamiko, ni povas batali nur per faktoj, nur kaj nur per riĉigado 
de nia literatura. La batalantoj por nia ideo jam longe konvinkiĝis, ke ĉiu 
nova grava verko, kiun ni povas montri al la publiko efikas sur ĝin pli, ol 
ĉiaj plej lertaj teoriaj paroloj. 


Agadi per lernolibroj, anoncoj ktp. estas tre bone kaj necese; sed tio ĉi 
devas havi lokon apud la literatura kaj ne anstatau la literatura. Ni iru anko- 
raü plu: se ni eĉ supozus, ke la agado per lernolibroj kaj anoncoj devas esti 
nia sola celo, — eĉ tiam, jes, eĉ tiam ni atingus eĉ tiun c¡ celon mem la plej 
prospere nur per la "Biblioteko" kun ĝiaj verkoj en Esperanto. 


INTERNACÍE 

VERDA STELO. Antaukongresa montara migrado en amikeca esperantista 
grupo, 18a gis 24a, julio 1987. Esperanto Verda Stelo, 87 SKR. 

POCZT. 104. PL— 33— 300 NOWY SACZ 5. Pollando. 

FAKTOJ PRI LA NEUZADO DE "CI" 

Bernard Golden 


E n sia artikolo "Humana hurlo" (Venezuela Stelo, 1984, n-ro 31, pĝ. 

10-11) Espartako Gabalda faras la aserton, ke "se esperantistoj ne 
ciumas estas tute simple, ĉar oni kaŝas al ili la ekziston mem de 'ci'." Ĝis 
nun mi ne aŭdis, ke "ci" estas speco de tabuvorto en Esperanto. Ansatataŭ 
spekulativi, ĉu esperantistoj "kredas, ke ĝi estas nekonvena neologismo" aŭ 
ke ili malkovras ĝin post longa uzado de "vi”, ni rigardu en kelkajn moder- 
najn lernolibrojn por ekscii, ĉu la aŭtoroj efektive provas "kaŝi" tiun pro- 
nomon. 

W. J. Downes, membro de la Akademio de Esperanto, en sia anglalingva 
lernolibro Esperanto, the International Language (Londono, 1983) listigas 
la personajn pronomojn sur pĝ. 14 kaj aldonas jenan noton: "ci" estas tre 
malofte uzata; "vi" estas uzata por "you" singuiara kaj plurala. Sur pĝ. 18 
la posedaj pronomoj inkludas ankaŭ "cia" (thy, thine) sen plua komento aŭ 
ekzemplo de la uzo. 

István Szerdahelyi estas konata ĉie en Esperantujo pro sia laboro sur la te- 
reno de la ¡nstrumetodologiode Esperanto. Li verkis tre sukcesan lernolibron 
por junuloj Ínter 10 kaj 14 jaroj. En la unua volumo (Eszperantó Nyelv- 
kónyv, Budapeŝto, 1966) la pronomoj "mi, vi, li, ŝi, ĝi” aperas jam en la 
dua leciono. En P. 27 de la gramatiko troviĝas jena noto: "La ciuma prono- 
mo: "ci" = te ne estas uzata; nur se ĝi estas esenca en literaturaj tradukoj 
(cidiri = tegezni)." Ankoraufoje ni vidas, ke ne estas iu komploto "kaŝi" 
la ekziston de "ci". 

Furora lernilo por hungaroj estas 30 nap alatt eszperantóul (Esperanto en 
30 tagoj) de Jozefo Horváth (Budapeŝto, 1979). La personaj pronomoj sur 
pĝ. 23 estas: vi (ci) — te, on kaj vi — ti, ónok. Rimarku, ke "ci" estas en- 
krampe presita. Sekvas jena klarigo: "En Esperanto ne estas aparta ciumado 
kaj viumado. ĉiam estas uzata vi, kies signifo povas esti egale te au ón en la 
singularo kaj ti au ónok en la pluralo. "Ci" = te. Tiu ĉi formo nur malofte 
aperas en literaturaj verkoj. Ĝi estas uzata, nur kiam ne estas klare en la 
teksto, ke temas pri ciumado au viumado. En la ĉiutaga konversacia lingvo 
ĝi same neniam estas uzata." Ankaŭ tiu ĉi autoro realece prezentas la funk- 
cion de "ci" en la vivanta Esperanto. 

Estas bedaürinde, ke nek s-ro Gabalda nek "la humana poeto" Jacques 
Prevert ne partoprenis en la enketo organizita de Zlatko Tisljar pri la ĉiuta- 
ga konversacia lingvo. En 1979 Tisljar ellaboris frekvencvortaron de la paro- 
lata Esperanto surbaze de surbendigitaj konversacioj de diverslandaj espe- 

rantistoj, ĉefe en ĉiutagaj cirkonstancoj ( Frekvencmorfemaro de Parolata 
Esperanto, Zagrebo, s.d.). Korpuso de proksimume 25.000 vortoj estis 
komputere prilaborita. Tiu materialo estis kompilita surbaze de konversa- 
cioj de plenkreskuloj, junuloj, ¡nfanoj kaj familiaj grupoj. Inter 14 diversaj 
gepatraj lingvoj parolataj de la partoprenantoj, mi opinias, ke nur la angla 
ne havas pronomon ekvivalentan al "c¡". La listo de morfemoj montras, ke 
"vi" estis uzata 643 fojojn; ĝi havas la 14-an oftec-pozicion ínter la 25.000 
vortoj. Male, "ci" ne estis uzata ed unu fojon! Ed ne en la hejmaj konversa- 
cioj. Ed ne ínter junuloj. Ed ne dum la legado de rakontoj al infanoj. Tiu 
statistiko estas multe pli elokventa ol la klarigoj verkitaj de la autoroj de Espe- 
rantaj lernolibroj, dar g¡ montras, kiel ve re statas la parolata lingvo en Esperan- 
tujo. 

Nun ni turnu nin al la literaturo por kompari originalan tekston kun la 
Esperanta versio. Mi elektis unu el la klasikaĵoj de la hispanamerika literatu- 
ro, la romanon Doña Bárbara de Rómulo Gallegos. La Venezuela esperantis- 
to Fernando de Diego tradukis ĝin en Esperanton, kaj g¡ estis eldonita de 
Venezuela Esperanto-Asocio (Caracas, 1975). La hispana teksto estas de la 
eldono de Espasa-Calpe (Buenos Aires, 1969 - Colección Austral 168). En 
la hispana teksto diuj indikoj de ciumado (pronomoj, verbaj fleksioj) estas 
substrekitaj. 

pĝ.100-101 pĝ. 108-109 

-¡Luzardo! ¡Santos Luzardo! -Luzardo! Santos Luzardo! ĉu 

¿Tu por aquí, chico? vi di tie? 

Mas, como Santos no corres- Car Santos ne respondis al tiaj 

pondiese a sus amistosas demostra- amikaj elmontroj, la ekkrinto, jam 

ciones, ya para abrazarlo, se detu- preta por lin brakumi, detenis sian 

vo frente a él y lo interpeló. geston kaj demandis: 

— ¿No me conoces? —Cu vi ne rekonas min? 

—Pues, francamente... — Nu... vere... 

— Recuerda, chico. Procura re- -Memoru, homo. Strecu vían 

cordar... Mujiquita, chico! ¿No te cerbon. Mi estas Mujiquita, homo! 

acuerdas de Mujiquita? Condisci- Cu vi ne memoras pri Mujiquita? 

pulos en la Universidad, en el pri- Ni estis kuniernantoj de la univer- 

mer año de Derecho. sitato, en la unua jaro de juro. 

No lo recordaba; pero habría si- Santos ne memoris lin, sed pen- 
do una crueldad dejarlo con los sis, ke estus kruele lasi lin kun la 

brazos abiertos (...) brakoj malfermitaj. (...) 

-¿Y qué buscas por aqui? -Kaj, kion vi sercas di tie? 

—La Jefatura Civil. (...) -La prefektejon. (...) 

-Has de saber que estás hablan- — Sciu, vi parolas kun lia sekre 

do con el secretario. tario. 

— ¡Ah! ¿Sí? Pues celebro haber- — ĉu jes? Nu! Mi ĝojas, ke mi 

me tropezado contigo díjole San- renkontisvin — diris Santos (...) 
tos (...) 

En la hispana origínalo estas pli da ciumado ol viumado en la Esperanto 
traduko: tri pronomoj (tu, te, contigo) kaj sep verbaj fleksioj. En la tradu- 
kita teksto "vi" aperas ses fojojn, "vía" unu fojon, kaj ĉe unu el la imperati- 
voj, "memoru", la pronomo "vi" estas subkomprenata. La esperantaj frazoj 
impresas tute nature, kaj oni povas kompreni la etoson de la konversacio ín- 
ter du malnovaj konatuloj de la universitata tempo sen’la bezono de "c¡" en 
Esperanto. Provu relegi la tradukon, anstataüigante "vi" per "c¡". ĉu la 
teksto estas pli signifplena? Ĉu vi komprenas ĝin pli profunde? Aŭ ĉu vía 
oreloj ekvibras pro la konstanta, agacanta ci-c¡-ado? 

En sekva eseo mi dezirus pritrakti pli delikatan demandon: kiel traduki 
en Esperanton konversacion, en kiu la dialogantoj etnolingve "ĵonglas" per 
"vi" kaj "c¡" por krei emocie ŝargitan etoson au poremfazi sociajn diferen- 
cojn. 

Bernard Golden 


DEZIRAS KORESPONDI 


Sinkrone kun ia Centjara Jubileo de Esperanto, viaj s-anoj el Irano, organi- 
zis serioze, kursojn por la publika lernado de Esperanto en la urbo Maŝha- 
do. Ili bezonas diversajn lernolibrojn por uzi en la klazoj. Mi evidente aten- 
dos baldaŭ viajm helpaĵojn. Bv. sendi al jena adreso viajn sendaĵojn: DJA- 

VAD KAMALI. Pars Phar, 91846-MASHHAD, IRANO. S-ro Krzysz- 

tof Maksgmowicz — 39 jaraĝa, kuracisto-kirurgo 91-315 LODZ — KS. Brzos- 
ki 36, m. 2. Pollando. Gustavo C. Morales — Dandel n-ro 209 — e/n Co- 
bas y Banrutia — Dpto: A Beche G' bcoa" — C. HABANA — Cuba. Ko- 

mencantino: Mery Ramos Rojas — Calixto García, 6 — REMEDIOS Villa 

Clara — Cuba. Mi serĉas letero-geamikojn — Heinz Siegel — DDR 9200 

FREIBERG, DammstraBe 49 c. Kun hispanaj fraulinoj. Saman Meh- 

ran - No. 5 EAST GOLESTAN 2. sto SARBAZ squrar Kod 16 - NORTH 

MADZ. I. DIEH - TEHRAN - IRAN. S-ro Max Lainé - "Bellevue" 

72470 CHAMPAGNÉ — Francio. Pri sporto, filatelio, turismo, fotografío 

kaj Esperanto. Ryszard Stempien — 33 YAROYN; Str: C; Sktodowskiey,9 
59-840 ZAWIDÓW. Pollando. - - .. .kun celo organizi esperantistan absti- 
nenculan societon ni serĉas esperantistojn, aktive batalantajn kontraú alko- 
hol — kaj nikotinuzado. Ni serĉas seriozajn kontaktojn kun abstinenculaj 
organizaĵoj de via lando pere de esperantistoj. Dankon! skribu al: Eugeno S. 
Perevertajlo SU-700000 Poĉtamt ab/k 140, Taŝkento UZBEKIO USSR. 

POEZIA ANGULO 

BÁRBARA 


Memoru, Bárbara 

Pluvadis senĉese sur Breston tiun tagon 
Kaj c¡ paŝis ridetanta 
Gajmiena, ravita, malseka 
Sub la pluvo 

Memoru, Bárbara 

Pluvadis senĉese sur Breston 

Kaj mi rekontis cin sur la Siam-strato 

C¡ ridetis 

Kaj mi same ridetis 

Memoru, Bárbara 
C¡ kiun mi ne konis 
Ci kiu ne konis min 
Memoru 

Memoru tamen tiun tagon 
Ne forgesu 

Viro sub pordego ŝirmis sin 
Kaj li kriiscian nomon 
Bárbara 

Kaj ci kuris al li sub la pluvo 
Malseka, ravita, gajmiena 
Kaj ci jetis cin en liajn brakojn 
Memoru tion, Bárbara 

Kaj ne koleru al mi ke mi cidiras cin 
Mi diras ci al ĉiuj kiujn mi amas 
Eĉ se mi vidis Min nur unufoje 
Mi diras ci al ĉiuj kiuj amas 
Eĉ se mi ne konas ilin 


Memoru, Bárbara 
Ne forgesu 

Tiun pluvon saĝan kaj felican 

Sur cía feliĉa vizaĝo 

Sur tiu feliĉa urbo 

Tiun pluvon sur la maro 

Sur la arsenalo 

Sur la sipo al Ouessant 

Ho Bárbara 

K ¡el stultaĉa la milito 

K ¡el fariĝis el ci nun 

Sub tiu pluvo el fero 

El fajro ŝtalo sango 

Kaj tiu kiu premis cin en siaj brakoj 

Amege 

Ĉu li mortis, malaperis au ankorau vivas 
Ho Bárbara 

Pl uvadas senĉese sur Breston 

Kiel pluvadis antaue 

Sed ne plu estas same kaj ĉio difektiĝis 

Estas funebra pluvo terura kaj malĝoja 

Tío eĉ ne plu estas ŝtormo 

El fajro ŝtalo sango 

Tutsimple estas nuboj 

Kiuj krevas kiel hundoj 

Hundoj kiuj malaperas 
Laü la fluanta akvo en Bresto 
Kaj iras putri foren 
Foren tre foren de Bresto 
De kiu restas nenio. 


Jacques PREVERT (1900-1977) 
(tradukis: Daniel LUEZ) 

BELARTAJ KONKURSOJ DE UEA 1986 
PROZO. DUA PREMIO: F. KSAVERO MOLEONO 

HURA! 


S ur la ŝtuparo konstruaĵa ekaŭdiĝis kelkajn minutojn post la fermiĝo 
de la stratpordo kvazaŭ retenataj subridoj. ŝanceliĝante la junulo, 
kiu nur pene sin tenis, eligís ŝlosilujon kun pluraj ŝlosiloj el la poso, palpe 
sercadis kaj mirakle eltrovis la gustan kaj ĝin enigis en ĝian truon. La pordo 
grincete ovriĝis kaj li envenis. 

— Kia nokto! Kia nokto! Ha ha ha! Hi hi h¡! 

Stumble li paŝis al sia ĉambro en la tute vaka domo, kaj, eniĝinte ĝin, de- 
faligis sur la plankon la jaketon kaj sin sovaĝe ĵetis sur la liton, sen ĉesi rida- 
ĉi. 

-Ha ha! Hi hi hi! Minimume - li ekkalkulis kun nelerta lango- kvar l¡- 
trojn da biero mí el-... eltrinkis, kaj drinkis du tri viskiojn, ĉu ne? Ha ha 
ha! Kaj tiun glason da rumo, kiun mi englut— ... glutis unutire! Ha ha ha! 

Senĉese li rotaciadis sur la lito, jen preñante per unu mano la kapkuse- 
non, jen lasante kruron falsobiĝi gis la planko, jen sencele rondrulante la 
okulojn. 

-Mi estas absolute ebria, ebria kiel porko. Ne, prefere kiel lordo. Jes, kiel 
lordaĉo! Ha ha ha, kiel supersprita mi estas! Supersprita... kaj sola -li plor- 
mienis— . L' apetita blondulin' ne volis min akompani. Mi tute ne... ne kom- 
prenas la kialon. Si timus mian perforton, se mi ebrius, sed nun mi perfor- 
tus neniun, ĉar ĉi-state... kion mi kapablus tari? 

Li sin tumis sur la lito. 

— Bum! 

—Ha ha ha ha ha ha. 

Freneza rido ekŝprucis el lia buso, kiam lia kontuzita kapo finfine rimar- 
kis, ke tiun egan sono, kiu genis liajn orelojn, kauzis lia propra korpo falinta 
sur la plankon. La tuta ĉambro ekruliĝis antaü liaj miraj okuloj, kaj li malfa- 
cile ekstariĝis, falpuŝiĝis kaj sin hazarde apogis sur la ŝrankopordo. Peze li 
sin trenis gis sur seĝo, kuŝigis la brakojn sur tablo kaj la kapon sur la brakoj. 

—De kie mi venas? De tiu... ia trinkejo... drinkejo... kial mia kapo ne 
funkcias? Kiel mi atingís c¡ cambrón? Ha ha ha! Mi ne kapablas rememori! 
Oni povus krevi de... sed la taverno? La Verda Pato... ne, Kato... jes, tío es- 
tas, Kato. Tie... hooo! 

Subite li eksentis la kapon kvazaú premegata de enorma forto de interne. 
Li kunpremis la dentojn, gis la gingivo blankiĝis po sensangiĝo, kaj tio ŝajne 
¡el helpis lin. Li plubalbutis. 

— ... tiu ĉambro... unu lito... kaj sur ĝi... ¡a virino... prostituitino... hura... 
Oho! Kial enŝteliĝis tiu vorto en... en mian sanan menson? Ha ha! — ĉe plej 
eta stultaĵo li ne povis deteni la ridon— . Mi ne scias. Gi... ŝi... belega... eble 
pli ol la blondulino, kaj ne tiom timema pri mía amoro. Mi devas... iom min 
fridigi. 

Kiel urso li leviĝis kaj eniris la banĉambron, ovris la kranon de laduŝilo 
kaj post eta hezito kuraĝe svingis la kapon en la glacian akvon. Kelkaj krioj 
kaj finite. Li refermis la kranon kaj kun iom pli klara cerbo, sed kun la sama 
amoka mieno impetis denove al la lito kaj de tie sin rulis al fotelo, sur kiu li 
eksidis. 

—Hura, hura, hura!... jes, mi ekrememoras. Pluraj kapoj, Bumerango, kaj 
Dio... jes, ankaŭ Ginĝis-Ĥano. Kaj pluraj pliaj... ne gravas. Ili hurais al mi — li 
kuntiris la brovojn, la pasintaj bildoj ne fluis facile— . Vivu Kiel Vi! Brave, 
bravisime! Hura al Kiel Vi! Kaj neniam pli prave dirite! —en la kapo de Kiel 
Vi enĥiĝis unu plian fojon la huraoj kaj vivuoj el liaj kompanoj, kiuj al li so- 
nis dolĉe lulaj— . Ili min laudis pro ia mia sukceso... pri kio? Pa, mi deman- 
dos ilin iam. Ha ha ha! Devi demandi iun, kion mi sukcesis! H¡ hi! — li forviŝis 
du tri larmerojn proridajn el la okuloj, ka'j sensis la manon húmida—. Supo- 
zeble ¡u el ili min venigis ĉi tien, aü ne, mi ne memoras. Tiu ruĝa lampo... 
kaj la dancistinoj... la taverno... sed... ni ne restadis la tutan nokton en unu 
loko. Ni vagadis kiel trampoj, eĉ, estiel trampoj! Ha ha ha ha ha ha! 

Li devis opinii tiun ŝercon la plej sprita, ĉar li longe ridaĉis ĝuante la ma- 
ĉadon kaj remaĉadon de la vortuzo. 

—En unu loko la viskio... en alia la biero, kaj la rumo, kaj en la sekva... aü 
eble en la antaüa?... brando, ĝino, konjako... iu el tiuj... mi fordrinkis ĉion! 
Ĉu mi ne vetis kun iu pri io tia? Eble pri multa drinkado per unu tiro? Jes, 
ŝajnas al mi... ke jes — li kuŝigis la kapon sur la dorsapogílo de la fotelo—... 
kun Unikorno. Jes, mia kara amiko Unikorno... kaj li fine absolute abría! 
Ha ha ha! Kia bebeto! Ha ha ha! 

Brue li ruktis kaj petis pardonon de eventuala nevidebla ĉeestanto, kio 
okazigis plian ridkaskadon. 

—Sed, kie do — li sulkis la frunton kaj duonfermis la okulojn, duone pro 
la rememorpeno, duone pro la ebrio— mi vidis tiun virinon, kun kiu mi ku- 
ŝis? La blondulino... tiun mi vidis ie... eble eĉ dancis kun si... jes, dancis. La 
alia... kie mi trafis la alian? Kaj, kie estis miaj kompanoj. Ĵokero, Unikorno, 
kaj duj ceteraj? Ili venís kun mi? Kie mi la lastan fojon vidis ilin? 

Amasiĝis tia monto da demandoj en la turniĝema kapo de Kiel Vi en kel- 
kaj sekundoj, ke ĝin eksentis ekkrevi. Provis vakigi el pensoj la kapon por 
momento, kaj sukcesis, kio lin savis el la pelmelo inte estigita. 

—Hura, hura, hura! Hura al Kiel Vi! —al li plaĉis elparoli tiun vorton lau- 

te, simultane revekante la delicajn momentojn— . Hura. Hura — 1¡ prononcis 
plí softe— . Hura! -I¡ kriis- Mi estas la plej bona, mi sukcesis! Pri libroj? 
Jes, io tia, iu mia verko, ne gravas nun. Ili ĉiuj al mi hurais... Bumerango... 
eĉ la majstra Ginĝis-Ĥano! Hura! Kiel bela vorto, la plej bela en la mondo! 
Hura, hura kaj hura! 

Kun plenbuŝa rideto kaj forta kapdoloro li provis sin kvietigi por elĝui 
frande sian venkan sukceson kaj la agrablajn rememorojn el la ĵus trapasita 
nokto. Lian ĝojstaton kauzis ne men la fiero de la sukceso ol la ebrio, kiu 

lin regadis. • 

—Mi devus... mi devas min fridigi re, kaj pensi pri ĉio... mi ŝatas tion fari... 
kaj min enlitigi... sed ne dormemas... nu, iel dormemas. Au mi trinku ion 
plian? Hi hi hi! -per nerva rido li mem premiis al si sian ŝercon. 

Kiel vi surpiediĝis, iom ŝanceliĝis sed konservis la ekvilibron, kaj kun la 
helpo de la ŝranko, sur kiu li sin apogis, atingís la ŝaltilon de la plafona lam- 
po kaj ĝian butonon premis. 

Unuafoje la ĉambron lumigis potenca ampola lumo, miksiganta kun la 
lunlumo, kiu eniradis trafenestre. Kiel Vi fermis la okulojn por poiom kuti- 
miĝi al ĝi. Li karesis al si la frunton per mano, kies raspa kaj húmida tuso lin 
¡gis sorlevi la palpebrojn kaj rigardi. 

Li kuntiris la brovojn, la vizaĝtrajtoj distordiĝis en grimacon. Ruĝaj ma- 
kuloj sur la mano. Vino... ne, tio ne estas la koloro de la vino. Ili estas ruĝaj 
kiel sango... 

Kiel Vi stumblis. Frosto komencis lin ataki, kaj debilo. Nun lia menso 
ful me reakiris pli men sian kutiman pensokapablon. Sen deigi la rigardon 
disde la mano, li paŝis al la fotelo kaj sin lasis fali sur ĝin. Li ne povis kredi. 
Ĉi tiam la rememoroj eksvarmis multiĝe en lia cerbo, kaj li kun kava voĉo 
ekrakontis kvazaú al si mem. 

— Post la restado en la drinkejo Azio ciu el ni foriris sur sia vojo. Ni 
adiauis unu la alian. Mi, absolute ebria. Kantis kaj dancaĉis klaüne surstrate. 
Kaj hazarde iris preter strato prostituitina. Unu ŝi min invitis, kaj mi, kun la 
pensó en la kapo pri la blondulino, kaj kun la fiero el la huraoj, ne hezitis 
akcepti. Ni kunpaŝis, eniris aĉan konstruaĵon, grimpis ŝtuparon kaj envenis 
putran ĉambron. Ŝi estis tre bela, puré bela. Kaj mi, sur la lito, farisal ŝi... 
kruelafojn, torturis, ŝi kriis, jen de plezuro, jen plende pro doloro. Kaj mi 
bestie sin amoris, kaj ĝuis. Hura, hura, hura!, mi miavice kriis, mi ebriiĝis 
de la povo super tiu virino, kiun tiumomente mi posedis, mi povis fari al ŝi, 
kion mi volis, hura, hura!, la alkoholo freneze dancis en mia kapo, mi min 
sentís forta, supera, vira, mi rememoris la vortojn en miaj kompanoj min 
glorantajn, mi kriadis hura!, kiam mi ŝin fikadis, kaj ankau... kiam mi kaptis 
la feran lampón kaj ekbatis per ĝi ŝian kapon kaj ĝojis, hura, hura, hura!, kaj 
kiam mi trempis manon en la sangon kriante hura, hura, HURA!!! 

Li sin klinis kaj kaŝis la kapon Ínter la krurojn. Li sentís honton eĉ simple 
de tio, vidi sin viva. La vertiĝodona realo de lia ago ekriveliĝis al li, kaj li ne 
kuraĝis rigardi antauen, rigardi sin mem. 

—Mi kure fuĝis ĉi tien, kaj forgesis, forgesis... kial mi faris tion, kial mi ta- 
ris tian abomenindaĵon? — li veadis— . Mi estis ebria, ebria, ekster mi, la alko- 
holo... 

Sinpravigoj ne decís, ŝvito ekperlis sur la frunto, pezaj forpasis sekundoj. 

—Mi estas absolute freneza. 

Li konkludis post kurta medito. Kiel Vi movadis la kapon tien kaj reen, 
kvazau tio servus por forviŝi la paseon. Sensecajo. Nun li ekpensis ankaü pri 
la leĝaj sekvoj de sia krimo: intenca mortígo, murdo, tridek jarojn en karce- 
ro por puno. Sed eblas, ke neniu vidis, kaj ke li povos sin forkaŝi! Cetere, te- 
mis nur pri putino. 

— Nu, kio? Ĉu tio signifas, ke ŝi ne estis persono? Kaj ja vidis iu, mi vidis, • 
kaj tio su ticas. 

Kiel Vi starigis la lastan fojon kaj sin proksimigis al la fenestro, kiun li 
ovris. La friska aero de la nokto ŝtopis liajn pulmojn. Nun li rememoras, kio 
estas Hura!: la titolo de la libro, per kiu Ji gajnis la literaturan premion Do- 
ra. Li unua granda sukceso. Kiom li estis ricevonta? Ok... ne, dek milionojn. i 

— Kiom nur gravas tio? — li frustris. 

La korpo krevis kiel sanga tripo pro la talego de la kvina etaĝo. 


INTERNACIE 


Esperanto-klubo "SAMIDEANOJ". Volgograda regiono, u. VOLĴSKIJ — 
404130, Dvorec Kulturi "OKTJABR" SOVETA-UNIO. USSR. Informas: 
Al vi turnas sin la membroj de E-klubo de urbo Volĵskij. Amikoj, nia ĉefa ce- 
lo estas la nepra estigo de amikecaj kontaktoj kun homoj de ĉiuj landoj per 
Esperanto. 

Por tio ni proponas al vi interŝanĝi ekspoziciojn de pentraĵoj, plakoj kaj fotoj 
laü la temo: "Pacan ĉielon por vi, por ni, por ciuj''. 

RADIO PEKINO. Por festi la 40an datrevenon de Radio Pekino kaj pliinti- 
migi la kontaktojn Ínter Radio Pekino kaj la aüskultantoj, de marto ĝis sep- 
tembro de la nuna jaro, petas siajn diverslandajn auskultantojn kontribui per 
sia verko pri la temo "Mi kaj Radio Pekino". 

Horaro de la Ĉiutaga Esperanta Disaudigo de Radio Pekino por Eúropo. 

GMT Ondoj (m) kHz 

20.00-20.30 40.1; 32; 30.1 7470; 9365; 9965 



"FUNDACION ESPERANTO" 

INTERNACIA LITERATURA KONKURSO 

La Patronaro de "Fundación ESPERANTO" dum kunsido okazinta la 
26-an de februaro de 1987, decidis organizi Intemacian Literaturan Kon- 
kurson en Esperanto. 

Estos premio kaj subpremio. 

PREMIO 
"Juan Miguel Piquero" 

Premio, 10.000 pesetoj kun konfirma diplomo. 

Subpremio, 5.000 pesetoj kun konfirma diplomo. 

Oni aljuĝos la premiojn al la du plej bonaj infanaj rakontoj originalaj au 
tradukitaj, verkitaj en facila lingvo, por ekinstrui Esperanton, al infanoj ha- 
vantaj la agón de sep gis dek jaroj. La rakontoj povas esti ilustritaj au nur l¡- 
teraturaj. Pro ĝia ebla eldonado la ilustrajoj devos esti originalaj. 

REGULARO 

1) Ĉiu konkursajo ampleksu 2 — 3 foliojn (paĝojn). 

2) Ĉiu konkursanto sendu kvin ekzemplerojn de la konkursajo tajpitajn 
lau duoblaj interlinioj, kun la indiko: Por la Konkurso de "Fundación 
ESPERANTO". 

3) La konkursajoj estu subskribitaj per pseudónimo por kaŝi la identecon 
de la Konkursanto, kaj en aparta termita koverto, surhavanta la identi- 
gan pseúdonimon, estu slipo kun la nomo kaj adreso de la konkursanto. 

4) Kiam publikigos la Verdikto, publikiĝos samtempe la nomoj de la ju- 
gintoj. 

5) La datlimo (lau la poŝtstampo) por sendi la konkursajojn estas la 30-an 
de septembro de 1 987 

La Verdikto publikiĝos en la Tago de Zamenhof, la 15-an de decembro 
1987 

6) Oni sendu la tekstojn al Inés Gastón, P° de la Constitución, 35, 4 o 
deha. E-50001 ZARAGOZA Hispanujo. 

Zaragoza la 5-an de marto de 1987 
Inés Gastón 
Sekretariino de la 

"Fundación ESPERANTO" kaj de la Konkurso 


Simpozio Internacia Interlingvistika "lOOJarojn da Esperantologio", organi- 
zita de IUEF kaj BEA, okazos de 4a gis 10a oktobro 1987 en IEK— Pisanica, 
Bulgario. Prelegos eminentaj esperantologoj kaj interlingvistoj de la mondo. 

0r FUNDACION ESPERANTO Secr.: P. de la Constitución. 35. 4° deha 
50001 ZARAGOZA Teléfono 22 05 21 

FUNDACION ESPERANTO 
Internada Literatura Konkurso ’* 

V E R D I K T O 

La 3-an de decembro 1986 kunsidis la membroj de la Patronaro de Fun* 
dación ESPERANTO, S-ino M. Pilar Sancho Rebullida, S-ro Víctor Ortiz, 
kaj F ino Inés Gastón, sekretariino. Ankaú partoprenis la kunsidon, la mem- 
bro de la Jugkomisiono, D-ro José Olavide. 

La sekretariino informis pri la poentoj asignita] de ĉiu membro de la Juĝ- 
komisiono, respektive S-ro Salvador Gumá (Reus, Hisp.), S-ro Gabriel Mora 
i Arana (Manresa, Hisp.) kaj D-ro José Olavide (Zaragoza, Hisp.). 

Post trastudo de la ¡nformoj ricevitaj, jen la rezulto de la Konkurso: 

Premio "Sancho Rebullida" estas aljuĝita al la konkursaĵo "La sonorilo 
de Van Willen", subskribita de Willems. ■» 

Subpremio "Sancho Rebullida" estas aljuĝita al la konkursaĵo "Fabeloel 
la insulo Ré: La Sordstinoj", subskribita de Konigbaa. 

Tuj poste la sekretariino malfermis la identigajn kovertojn, kaj la aütoroj 
premiitaj estas: 

Francisko Ksavero Moleono (Rotterdam, ML); Premio "Sancho Rebulli- 
da". 

Bernard Aunis (Strasbourg, F.); Subpremio "Sancho Rebullida". 

La Patronaro de Fundación ESPERANTO dankas al la Jugintoj pro ilia 
kunlaboro, kaj al la partoprenintoj pro ilia entuziasma klopodo vivigi Espe- 
ranto per siaj verkoj. 

Zaragoza (Hispanujo), la 15-an de decembro 1986 

Inés Gastón 

Sekretariino de Fundación ESPERANTO 
kaj de la Konkurso 


INTERNACIE 

Internacia Ligo de Esperantistaj Instruistoj ILEI 

21a Internacia Konferenco - Lodza Universitato. 17a ĝis 24a julio 1987, 
temo de la Konferenco: 

"La Scienca Esploro de Esperanto el Pedagogía, Didaktika kaj Lingvo-politika 
Vidpunkto". 

Adreso de Loka Konferenca Komitato: Pola Esperanto-Asocio-Filio en Lod- 
zo - ul. Moniuszki 5, p.k. 337. PL 90-950 Tódz - Tel. (042) 32-65-03 


13 


FONDAĴO luiso mimo espinalt 


Kun la celo eldoni la verkojn Kataluna Don Kiĥoto, de Santiago Rosiñol, 
kaj Donna Perfekta, de Pérez Galdós, en la Esperanto-traduko de la karme- 
mora esperantisto, s-ro Luis Mimó Espinalt, estas starigita FONDAĴO LUI- 
SO MIMO ESPINALT, sub la gvidado de komisiono, konsistanta en la jenaj 
membroj: V, Hernández Llusera, Salvador Aragay, R. Manau Torres, M. Gu- 
tiérrez Adúriz kaj sinjorino Mimó. 

Okaze de la 47a Hispana Kongreso en Madrido, la komisiono decidís 
unuatempe presigi la verkon Kataluna Don KiRoto, por kio la komisiono es- 
peras ricevi la apogon kaj de la katalunaj esperantistoj kaj ankaú de la Espe- 
ranto-Asocioj el Katalunio. Oni certigas favoran prezon al ĉiuj antaúmendoj. 
La unua verko kostos 950 pesetojn. 

UNUAJ SUBVE NCIANTOJ 


KULTURA ASOCIO ESPERANTISTA 

de Katalunio 76.000 p-tojn 

BARCELONA ESPERANTO-CENTRO 15.000 " 

HISPANA ESPERANTO-FEDERACIO 20.000 " 

LLIBRERIA ESPERANTO 15.000 " 


Entute ... 125.000 p-tojn 


ANTAÚMENDOJ 

ASTURA ESPERANTO-ASOCIO 10 ekzemplerojn 

ESPERANTO GRUPO CALLOSA DE SEGURA 10 

GRUPO ESPERANTISTA DE ALICANTE 10 


Entute ... 30 ekzemplerojn 


Monsendojn kun antaúmendojn bonvolu adresi al: 

FONDAĴO LUISO MIMO ESPINALT, Carreras Candi 34 - 36, 08028 - Bar- 
celono 

La Komiisono informos pri la demarŝoj kaj pliaj antaúmendoj pere de la 
bulteno de KAE, Kultura Asocio Esperantista kaj la bulteno de Hispana Es- 
peranto-Federado. 

Salvador Aragay 
Se k retar i o de FONDAĴO 
LUISO MIMO ESPINALT 


14 



PAĜOJ EL LA HISPANA BELETRO 
JUAN RUIZ — Arkipastro de Hita (? 1283—1355) 




E lstara verkisto en la 14a jarcento, grava kastilia poeto, autoro de unu 
el la plej gravaj verkoj de la Hispana Literatura, "Libro de la Bona 
Amo", kiu enhavas pli ol 1700 strofojn, kiuj heterogene temas, pri elemen- 
toj diversaj: rakontaj, doktrinaj kaj lirikaj. Ĝi estas, kvazau pikareska nove- 
lo, en kiu la verkisto intermetis pecojn diversajn en majstra unueco de stilo 
kaj formo: de amaj aventuroj travivitaj de la autoro mem, gis religiaj poe- 
moj rílate Nian Sinjorinon kaj la Kristopasionon, fabeloj, rakontoj satiraj 
kaj burleskaj, lirikaj epizodoj kaj eĉ doktrinaj moralaj konsiloj... 

Juan Ruiz studis en Toledo, kie li estis enkarcerigita de la ĉefepiskopo 
Gil de Albornoz. En la malliberejo li skribis sian belan verkon, kies metrika 
formo tute ne alĝustiĝas al la tiutempa "cuaderna vía" (strofo konsistanta 
de kvar aleksandraj versoj unurimaj konsonantigitaj). Efektive, el la diverse- 
co de metriko kaj strofoj en liaj versoj oni inklinas dedukti, ke lia stilo estas 
pli proksima al tiu de la trobadoroj ol al tiu uzata en lia epoko. 

La Arkipastro de Hita, estis la unua autoro uzanta autobiografiajn rakon- 
tojn, majstris per bela stilo la versfaradon, kaj estis akra observanto de la 
reala vivo, kiun li poste priskribis per vivkoloraj vortoj, ofta uzo de popolaj 
terminoj kaj saĝaj kolokvaj komentarioj, kiuj nuancis lian poezion de gracia 
logiko kaj diverseco dam altira. 

Kiel ekzemplon de la poezio de Juan Ruiz, mi elektis poemon tradukitan 
de nía karmemora samideano Jaume Grau Casas, iama Vicprezidanto de la 
Akademio de Esperanto kaj elstara poeto. Jen la menciita poemo: 

"Ekzemplo pri la ecoj, kiujn mona havas" 

Multon faras la mono, ĝi tre indas je am', 
g¡ ¡gas la stultulon ĝuanto de bonfam', 

ĝi kurigas eĉ tiun suferantan pro lam', 

la monon volas preni eĉ kripulo sen man', 

lun homon sen scio, kun plej kruda labor', 
mono ¡gas nobelon plenkovrita de glor', 
ju pli da riĉeco, des pli multe da valor', 
kiu monon ne havas, ne aúdas: Jes sinjor' ! 

Se vi posedos monon, vi vivos sen cagren', 
kun ĝojo kaj plezuro, kun neniom da gen', 
aĉetos paradizon, gajnos savon sen pen', 
kie multe da mono, tie multe da ben'. 

Mi ja vidis en Romo, kie estas sanktec', 
ke ĉiuj antaŭ mono restas en humilec', 
honoron al ĝi faras per granda solenec', 
al ĝi ĉiuj humilas al majestec’. 

Mono estas urbestro, juĝisto tre laudata 
tre taúga konsilisto kun subtil'advokata, 
agento tre efika kaj tre konsiderata 
kaj en ĉiuj metioj tre bonopiniata. 

Resume mi parolas, komprenu larĝe vi 
de la mond' agitanto tre granda estas ĝi, 
ĉar sinjoro, servanton ¡gas ĝia magi'; 
ĉio monda fariĝas nur pro ĝia pasi'. 

En la "Libro de la Bona Amo" oni trovas la plej belan poezion de la Me- 
zepoko, kaj per tiu verko, la Arkipastro de Hita, montras stilon kaj aliajn 
beletrajn karakterizojn, kiuj poste aperos en la plej gravaj literaturaj skoloj. 

A. Marco Botella 


ALVOKO AL LA KURSGVIDANTOJ ! 


Ciu kursgvidanto okaze de la Jubilea Jaro, kaj laü deziro de s-ino Teresa 
de Mimó, ricevos senpage du librojn por premii la du plej kapablajn lernan- 
tojn. La libroj estas: Don Juan Tenorio kaj Du Komedioj. 

Estas nenia postulo por ricevi la librojn, sed s-ino Teresa de Mimó, dan- 
kus, se la premiita lernanto skribus al ŝi, siajn opiniojn pri la enhavo de la l¡- 
broj kaj la traduko-stilo de sia edzo, la prestiĝa gramatikisto Luis Mimó. 
Maksimume la skribafo estu unu folio je duobla interspaco. 

Por peto de la libro kaj ebla sendo de la opinioj, skribu al: Luis Serrano 
Pérez. Font Nova, 32 - 08202 SABADELL 


INTERNACIE 


Post la jubilea kongreso en Varsovio, Jugoslavio bonvenigas geesperantis- 
tojn partopreni en kultura evento "100 jaroj de Esperanto-Kulturo". 

Organizas ĝin Kroatia Esperanto-Ligo sub auspicio de UEA en la tempo 
ínter !a 2a kaj la 9a de augusto 87. 

Por pliaj ¡nformoj bonvolu vin tumi al: Kroatia Esperanto-Ligo, Yu 
41000 Zagreb, Amruseva 5, Jugoslavio. 

HEF - SI DEJO EN BAR CE LO NO 


NOVAJ MEMBROJ: José Ignacio Bravo, Conrado Medina, Amelia Epi, Am- 
paro Felipe, Frederiko Suarez, José Ignacio Bravo Lupianes, Asunción An- 
geles Díaz, María José Ortiz, Lluis Febrero, Ferriol Masip. 

UNUA DUMVIVA MEMBRO EN 1987. Asunción Angeles Diez ,< 

AVIADILA KARAVANO AL VARSOVIO 1987 POLLANDO 
Oficiala agentejo: VIAJES IBERIA, Rambla Estudios 130, 08002 BARCE- 
LONA. Tel. 317 93 20. 

Tago de la eliro, 22a de julio (merkrede). Tago de la reveno, 2a de augusto 
(dimanco) 

Ni informas ke nepre, oni devas mendi kune, la aviadilan vojaĝon kaj la duo- 
nan pensionon dum 11 tagoj en unuaklasa hotelo. La kosto estas 103.800 
p-toj. (Vidu klarigojn en la bulteno n-ro 278). La prezo ne inkluzivas: eks- 
kursojn, kulturajn vizitojn, bankedon, nek la aligon al la kongreso. 

NOVAJ ESPERANTO-ASOCIOJ ALIĜINTAJ AL H.E.F. 

GALLEGA ESPERANTO-ASOCIO Apartado 714. 15780 Santiago da 
Compostela. > 

I.L.E.I. M. López Hernández, Sol 75, 41003 — Sevilla. 

ESPERANTO GRUPO en Centro Cultural Almuzafes, Ausias Marc s/n 
46440 - ALMUZAFES. 

. KOMERCAJ ANONCOJ. Memoru, ke BOLETIN AKCEPTAS KOMER- 
CAJN ANONCOJN sur la kovrilo en la lasta pago. 

PREZOJ: Tutpaĝa anonco: 15.000 p-tojn 

Duonpaĝa anonco: 8.000 

Kvaronpaĝa anonco: 5.000 " 

Specialaj prezoj por membroj de HEF kaj eldonistoj. Petojn kaj pagojn al 
HEF, Carreras Candi 34, 08028 — Barcelono. 


NE K RO LOGO 

La nekompatema morto forrabis, la 30an de Aprilo, nian entuziasman 
kaj karmemoran samideanon JUAN ASENSI IRENI. Li estis Ínter ni, la plej 
veterana esperantisto el Alicante. 

Grupo Esperanto Alicante kaj HEF esprimassian kondolencon al lia vid- 
vino kaj f ilino Concepción. 

FIDELECO 


K un kelkaj amikoj mi estis en 
vinberejo kiu troviĝas sur 
altaĵo malantaŭe de nia belega ur- 
bo Varna. 

Estis aŭtuno. La dommastroj de 
la vinverejo marŝis atente en ĝi r¡- 
gardante la grandajn pezajn,divers- 
koloraj vinbergrapolojn, kaj pen- 
sis, ke baldaŭ oni devas kolekti 
ilin. 

Mi sidis sub pomarbo, kies bran- 
ĉoj estis superŝutitaj je fruktoj. 

Mi rigardis la urbon, kiu kuŝis 
sub la deklivoj, kie troviĝis la vin- 
berejoj, kaj la marón, kiu brilisen 
la malproksimeco. 

Unu el la amikoj diris al mi: 

— Mi scias, ke vi satas kolekti 
¡nteresajn okazojn por poste pri- 
skribi ilin. Cu vi volas auskulti 
unu? 

— Bone —mi respondis— . Tio 
okazis — li komencis — al mía on- 
klo Stojan, kiam li ankoraŭ loĝis 
en vilaĝo. En la jaro 1928, se vi 
memoras, la vintro komencis frue, 
kaj estis neordinara malvarma. 

Frumatene en tiu adtuno, onklo 
Stojan iri al la agro por plugi gin. 
La vetero estis malvarma. La cielo 
estis kovrita de nigraj nuboj. Post 
du horoj komenciĝis forta, malvar- 
ma pluvo, kiu baidaŭ miksiĝis kun 
negó. Onklo Stojan vidis, ke li ne 
plu povas plugi. Li jungis la bo- 


vojn, kun kiuj li estis pluginta, al 
la veturilo, kaj direktiĝis al la vila- 
90 . 

Li kovris sin bone per kapoto, 
ĉar la vento forte blovis en diversaj 
direktoj, portante pluvon miksitan 
kun neĝo. 

Malantaŭ vojkruciĝo, en mal- 
proksima valo, onklo Stojan estis 
surprizita vidi multe da gruoj den- 
se starantaj unu apud alia. 

Cojege, onklo Stojan, iris al 
gruoj, kiuj estis preskaŭ frostiĝin- 
taj, kolektis ilin kaj ilin metis en la 
veturilon. Ili estis 63. Poste li feli- 
ce dadrigis la veturon, ne plu aten- 
tante la malvarman veteron. Li re- 
vis pri la gruoj. lujn el ili li vendos, 
aliajn bucos kaj alportos al siaj pa- 
rencoj, ĉe kiuj dum kelkaj tagoj 
gastis lia edzino kun la infanoj. 

Reveninte hejmen, li metis la 
gruojn en la stalon kaj iris varmigi 
sin en la ĉambro. Post kelkaj horoj 
onklo Stojan iris en la stalon, kaj 
vidis ke la gruoj revivigis. Li donis 
al ili nutraĵon, revante ke poste li 
mangos ilin. 

Sed en la sekva nokto, li songis 
neordinaran sonĝon. Venís al esta- 
jo tute stranga. La korpo estis-ho- 
ma, sed la kapo kaj flugiloj — gruaj. 
Tiu estajo rigardis severe onklon 
Stojan kaj montris al li la gruojn 
kaj poste la ĉielon.— 

Vekiĝinte, onklo Stojan ne po- 
vis denove ekdormi. Ĝis la mateno 
li pensis pri tiu stranga sonĝo. Li 
klare komprenis, ke li devas liberi- 
g¡ la gruojn. Sed li ne volis tion ta- 
ri. L¡ deziris gajni monon per ili 
kaj manĝi ilian viandon. Sed io en 
lia memo ne permesis tion tari. 

Tagmeze la vetero plibonigis. 
Fine, post longa pensado, onklo 
Stojan decidís I iberigi la gruojn, 
sed ne ĉiujn. Li lasis tri el ili en la 
stalo, ĉar li forte deziris manĝi ilin. 

La liberigitaj 60 gruoj flugis al 
la ĉielo, sed ne foriris kaj komen- 
cis ŝvebi en rondo super la korto 
de onklo Stojan. Li rigardis ilin 
mirigite, sed trankviligis sin, ke ili 
fine tamen forflugos. Li eniris en 
la domon kaj kiam li denove el iris, 
li vidis, ke la gruoj ĉiam ankorau 
flugas en la rondo super la korto, 
alte en la ĉielo. Tiam li komprenis, 
ke ili ne forflugos sen siaj amikoj, 
kiuj restis en la stalo. Lia koro 
profunde kortuŝiĝis pro la granda 


amo de la gruoj, kaj liberigis ankaü 
la lastajn tri gruojn. Ili ekflugis al 
la ĉielo. Tiam ĉiuj gruoj kun forta 
krio ankoraúfoje flugis en rondo 
super la korto kaj flugis for. 

Longe onklo Stojan rigardis 
post ili kaj mirigite balancis la ka- 
pon, pensante pri la mirinda fide- 
leco de tiuj stultaj birdoj, kiel oni 
nomas ilin, kaj kun granda plezuro 
manĝus ilin. 

—Sed ĉu vere, ke ili estas stul- 
taj? — pensis gis malfrua nokto on- 
klo Stojan... 

— La amiko, kiu rakontis la oka- 
zon, eksilentis. Ankaü mi silentis 
pensante pri la naturo, pri la bes- 
toj, pri la birdoj. Ĉu ni konas ilin? 
Ĉu ni komprenas, ke ankaü ili su- 
feras, amas kaj povas montri sian 
fidelecon? 

Bedaŭrinde, ĉiuj homoj ankoraú 
— ne. 


P.S. Tute vera okazol 
Nevena Nedelĉeva 


INTERNACIE 


22a JUGOSLAVIA ESPERANTO— KONGRESO en kadro de la jugoslavia ce- 
lebrado de la Centjara jubileo de Esperanto — Banja Luka, 19a ĝis 21a junio 
1987. Godine LKK de 22a Kongreso de JEL, (Esperanto-Ligo) 

B. Kidriĉa bb. 78000 BANJA LUKA. Jugoslavio. 

Esperantistaj feriadoj en MIEDZYGÓRZE. La Vroclava Filio de Pola Espe- 
ranto-Asocio ofertas al vi agrablan ripozon kaj multajn amikajn kontaktojn 
kun diverslandaj esperantistoj. Du internaciaj feriadoj: "Esperanto hejme" 
2-1 5an de auguso 1987, kaj "Ora pola autuno" 2-1 5an deseptembro 1987,— 
Pola Esperanto-Asocio, PO kesto 16, Pl 50—952 WROCLAW 17, Polllando. 

ESPERANTO KAJ OLIMPIAJ LUDOJ 1992 


J e 16 oktobro, okdeksesa jaro, en Ĝenevo laaŭtoritatuloj pr¡ sporto voĉ- 
done decidís pri Barcelono, Hispanujo, kiel la plej bona loko por la 
Olimpiaj ludoj en la jaro 1992. Adamo Goralski párolis ĉe la Radio Nacia 
kaj proponis la ĉefurbon de Katalunio kiel la plej indan lokon kaj Esperan- 
ton, kiel neütralan, internacian lingvon, kiel la plej indan helplingvon. La 
reprezentantoj nek kongruis nek konsentis. Do, en tiu ĉi tago ekĝermis la ideo 
de kampanjo pro la enkonduko de Esperanto en la Olimpiajn ludojn. Sekve 
Adamo Goralski kiel membro de la Esperanto-grupo en Tenerife aperigis la 
unuan artikolon sub la titolo "Kial ne estas eble?''. Interalie presis ĝin ĵur- 
nalo "El Día" (La Tago) de Santa Cruz de Tenerife kaj iom post iom alvenis 
kelkaj respondoj. Elstaris la pozitiva letero de la Prezidanto de Katalunio, 
Ekscelenca Sinjoro Jordi Pujol, due, de la kultura fako de la urbestrejo de 
Barcelono. Hispana kaporganizo HEF entuziasme aliĝis al ĉi tiu ideo. 

Ni devas konsideri, ke ankoraŭ mankas gis la dato pli ol kvin jaroj. Ni ha- 
vas antau ni sufiĉe da tempo ne nur por la kampanjo, sed precipe por inicia- 
t¡ pli ol dek kursojn sur kvin kontinentoj. Sciate estas, ke ĉi tiu intenco ne 
estas nova. Antaú jaroj oni eĉ eldonis vortareton pri sporto, ktp. Sed nun 
oni devus duobligi, eĉ multobligi niajn penojn kaj fortege klopodi je ciuj 
intermaciaj kaj landaj organizoj, komencante de la kapkomitato pri la Olim- 
pikoj, kaj insistí en ĉiuj landoj sur ministeria nivelo. Poste, ankoraú penetra- 
di sportajn klubojn en ĉiuj urboj. 

Ni, karaj gesamideanoj, havas ĉie multegon da amikoj, ne gravas ke ili ne 
estas esperantistoj, kaj guste per nacilingvaj leteroj ni povus direktiĝi al la 
aŭtoritatoj, ĉu grupe, ĉu unuope, per apogantaj argumentoj, telegramoj eĉ 
telefonaj interparoloj. Bonvolu ne opinii, ke ĉi tiu tasko estos por ni tro du- 
ra aŭ donkifioteska. Tiuj ĉi tuj aúdos la ege klaran respondón, keĉioeblas 
per konstanta laboro. Tiamaniere ni antaŭpaŝu, neniam flankiĝante kaj 
atendos nin certa sukceso. 

Oni atentigas ĉiujn samideanojn, gelegantojn de ĉi tiu artikolo, ke tiu ĉi 
klopodado havas ankorau alian faceton. Povus antau ni malfermiĝi facila vo- 
jo, almenad pado, por la junularo. Eble ili konvinkigos kaj agnoskos, ke per 
la internacia kaj neíítrala helplingvo, tiel sur la sportejoj kiel sur la stadio- 
noj, ili facile ¡nterkomprenigos. Se ĉi tiu pensmaniero disvastigus Ínter la ge- 
junuloj, tiam la lernado de Esperanto estiĝus moderna kaj sekve tre necesa, 
tiel sama grava kiel novaj kanzonoj aú la nuna stranga harfrizado. 

Ni esperas, ke la tuta esperantistaro instigite de niaj gazetoj kaj bultenoj 
volonte eniros en la kampanjon, kaj survoje scipovos venki la eventualajn 
obstaklojn, por atingí kiel la necesan reklamon por Esperanto, eĉ post la 
Olimpiaj ludoj de 1992. 

ESTO, grupo de Esperanto. Santa Cruz de Tenerife. 

Verkis Adamo Paulo Goralski. 


RECENZOJ 


Kiamaniere distingi la fungojn? Mario Simondetti. Eldono Gabrielli. 64 
p. Formato 21 x 14,5 cm. Prezo 800 p-toj. Tekstoj en Esperanto kaj ítala 
lingvo. 

La verko apartenas al la nomata populara scienco kaj en ĝi la aŭtoro trak- 
tas pri tío menciita en la titolo “Kiamaniere distingi la fungojn?" Tiu ditin- 
go, krom botanika, plejparte rilatas al la distingo inter manĝeblaj kaj vene- 
naj fungoj, speciale pri la mortiga Amanita phalloide, kiu tiom da venena] 
mortoj okazigas ĉiujare. La libro estas ilustrita per desegnoj kaj eĉ enhavas 
aldonon pri rikolto, kuirado kaj mangado. 

* * # 

Ĉu rakonti novele? Johán Valano. Eldono de Flandra Esperanto-Ligo, 
Antverpeno.144 p. Formato 21 x 14,5 cm. Prezo 1.150 p-toj. Serio "Stafe- 
to", n-ro la. Krim-noveloj. Ĝi estas origínale verkita en Esperanto kaj enha- 
vas dekunu krim-rakontojn, kiuj jam aperis en la magazino "Monato" en la 
jaro 1981, kio jam estas atesto pri ĝia kvalito. La esperanta literatura ja en- 
havas ĉiujn diversajn branĉojn de la moderna literatura kaj tiu ĉi verko ates- 
tas pri la branĉo de krim-noveloj. Estas rimarkinde, ke la nomoj de personoj, 
stratoj kaj geografiaj lokoj havas esperantajn radikojn, kio vere estas origina- 
la, ĉar ordinare oni nur esperantigas la nomojn de la diversaj lingvoj. Propra 
esperanto-literatura bezonas esperantajn nomojn sendependajn de kiu ajn 
nacia lingvo, car Esperanto estas universala. 

* * * 

' Cu ñata í Porá. 20 p. Broŝuro verkita de Katalin. Eldonita de Astura Espe- 
ranto-Asocio. La verko estas rakonto de tragedio okazinta meze de ĝangalo 
en Sud-Ameriko inter indianoj kaj blankuloj en kontrasto al diverseco de 
moroj, sed komuneco de profundaj sentoj. La dramo spegulas la subprema- 
don de la indianoj fare de la blankuloj. La stilo estas flua kaj invitas al sen- 
halta legado gis la fino. Ciñataí Pora estas la nomo de la roiantino, kiun en 
gvaraniaj vortoj signifas "Belan Knabinon". 

G.M.E. 


INTERNACIE 

La jara internada renkontiĝo de esperantistaj geinstruistoj (Freinet-pedago- 
gio) okazos en POZNAN (Pollando) de la 12a gis la 22a de julio 1987. Sin 
tumi al: Paul Poisson, 239 rué Víctor Hugo, F-37540 ST-CYR-SUR-LOIRE 
(Francio) aú al: Euzebiuszy Drzewiecki, ul Swit 2A m7, 60-375 POZNAN 
(Pollando). 



POEZIA ANGULO 


ĈE MARO... 


ĈE NUBOJ... 


Memore, mi nun estas en oída pejzaĝo: 
la nefinebla maro, la ĉielo senlima, 
pacema ĉirkaŭaĵo, 

sola, mi, promenante sur la plaĝo kutima. 


Tra I' cielo de I' véspero 
ruga, longa, kalmoplena, 
lantaj flugas blankaj nuboj 
kun majesta flug' solena. 


Denove la susuro de la ŝaŭmanta ondo, 
la mistera parolo karesanta de l'vento. 

La malgajec' de I' mondo 

premanta mían koron dum eterna momento. 


De la ponto mi rigardas 
la senfinan ebenaĵon: 
la mortanta suno pentras 
lumviolan pejzaĝon. 


Kiel tiam, mi sentas la saman nostalgion 
je deziroj falintaj kaj foriĝintaj revoj. 

Mi pensas plu nenion: 

nur ŝia nomo venas kaj iras kun la mevoj. 


Mi revadas, la rigardo 
tra la nuboj forrabita; 
ĉe la pensó sen ideo, 
nur ¡mago difinita. 


Kiel tiam, absorba mia rigardo vagas 
kvazaŭ sercante ombron de prezenco mistera. 
Mia pensó ¡magas, 

ripetas ŝian nomon kiel pregón üimeran. 


Nur ¡mago kiu preñas 
novan formon ĉe la vento 
kaj fariĝas nostalgio 
en la fundo de la sentó, 


ŝia nomo, sur sabio grandlitere skribita, 
sube de ĝi, mi skizas sago-vunditan koron. 
Mia anino, sorĉita, 

rigardas, for-de-l 'tempo. altvaloran trezoron. 


Kaj la sentó flugas reve 
kaj la revo for foriras. 
La memor' de ŝia nomo 
gis la nuboj supreniras. 


Ŝaŭmanta ventumilo sablón karesas mole 
murmure forviŝanta skizon kaj literon. 
Ondoj ludas petóle 

kaj sur la sabio lasas nur la mutan misteron. 


ŝia nomo estas nubo 
forpelita de la brizo, 
sed, ĉiele, alte flugas 
kruca morto, nigra nizo. 


José F. Arroyo 


José F. Arroyo 


(origínale verkita en E-o) 


(Origínale en E-o) 

DEZIRAS KORESPONDI 


Mi partoprenos ĉi-jare en la pollanda Universala Esperanto-Kongreso, kie mi 
deziras renkontiĝi kun eksterlandaj gejunuloj. Pincezés Gyórgy. Szigetszent- 

miklós. Gyári út 7/c, H-2310 Hungario. Antón Blickman. Palamedess- 

traat, 17. 2026 VV HAARLEMO. Nederlando. Pri tridimensiona kaj proksi- 

ma fotografioj; orkideoj, kaj papilioj. D-ro Robert Simmonds. 122A 

RD 1 ONEONTA. NY 13820 Usono. Mi estas kvindekkvarjara viro, profeso- 

ro de geologio. Waldemar Rosahowski. Str. Wojska Polskiego 56/1. 19- 

300 ETK. Podando (42-jara ingeniero elektroteknikisto). Pri ĉiuj temoj, kaj 

interŝanĝi bildkartojn kaj esperantaĵojn. Jaromir Pola'k. 671 61 PRO- 

SIKCRICE-149. Ĉekoslovakio. 41-jara ¡nstruisto pri geografio. Uborie 

Luise Botto, elementa instruistino. Ŝiaj lernantoj volas korespondi kun ele- 
mentaj hispanaj lernantoj. Scuole elementan. Via Hanzi, 28050 NOVARA. 

Italio. Hanna Heinrich —47 jaraĝa historistino — 93-509 LODZ ul. Ga- 

garina, 29, 50, Podando. Machlik Mario, dudek-jara studento de muzi- 

ka Altlernejo, kun esperantistaj gemuzikistoj.— Hungario — KAPOSVAR 

Leva Kóz 2, 1 1 1 /4 7400. Hohano Kopytek, dekok-jara, pri geografio, 

vojaĝoj; kolektas mapojn kaj urboplanojn.— AL REW, PAZDZ. 184/48 — 

43-100 TYCHY. Podando. Amika junulgrupo, gekomencantoj, por ek- 

koni kiel vi vivas kaj organizi reciprokajn vizitojn.— Erzséber Sebók — 1201 

BUDAPEST — Klaaka u. 38 — Hungario. Dudekjara fraulino kun junu- 

lo 20-25 jara pri nia lando kaj popolo - Nona Somogeji - BALABONLOZ- 

SOK — Tó u. 95 — 8131 Hungario. Mi estas profesia lingvisto, precipe 

interesiĝanta pri la lingvoj, kulturoj kaj historio de la landoj de la Malproksi- 
ma Oriento, kaj deziras korespondi kun samideanoj de ia ajn aĝo. Peter 

Lang. 64 Hearnville Road. Balham. London SW12 8RR. Britio . 16 jara 

hungaria lernantino kun knabo au knabino. Bedó Katalin. OROSZLÁNY, 

Népekbarátsága út 52. 4/14., 2840 Hungario. Juna húngara knabo kun 

geknaboj. Simón Lajos, Tét, FÚ ÚT 28. H-9100. Groe-Sopron Hegre. Hun- 
gario. Interesiĝas pri literatura, filozofio, historio kaj estas adepto de la jogo. 


NIAJ GRUPOJ 


VALLADOLID.— La pasintan 20an de februaro, la loka jurnalo "EL 
NORTE DE CASTILLA" publikigis ampleksan, tri kolumnajn, artikolon ti- 
tolitan "CIEN AÑOS ENTENDIÉNDOSE EN ESPERANTO" (Cent jarojn 
interkomprenigante per Esperanto). Car la menciita artikolo estis sendita de 
la hispana presagentejo EFE, eble g¡ estos publikigita en diversaj hispanaj 
jurnaloj. 

Caja de Ahorros y Monte de Piedad 
de 

Zaragoza, Aragón y Rioüa 

MOOt IANAOOZA 


Zaragoza, 6 da Febraro da 1087 


Sr. D. Salvador Aragay 1 Oalbany 
Presidenta de H1SPANIA ESPERANTA 

FEDERACIO 

Barcelona 


Muy Sr. nuestro: 

Adjunto le devolvemos la copia del libro EL DOCTOR ESPERANTO: L.L. ZAMEN 
HOFF, APOSTOL DE LA PAZ, de D v" Fernando de la Puente SolBona, sintiendo 
comunicarle la imposibilidad de subvencionar su edición, tal y como 
Vd. nos proponía en su carta del ppdo. día 26 de Enero. 

No obstante, nuestra Entidad adquiriría 150 Ejemplares de dicha obra, 
una vez editada, al precio de 595 Ptas/ejem., tal y como Vda. nos 
indicaban en el presupuesto que nos adjuntaron. 

Por tanto, una vez hayan concluido la edición de los libros, lea 
rogamos se pongan en contacto con nosotros para que podamos indicarles 
en dónde deberán situárnoslos. 

Asi mismo, le rogamos nos proporcionen una lista de los esperantistas 
residentes en Aragón, Rioja y Guadalajara, que pertenezcan a au Federa- 
ción. 


Un cordial saludo. 



JEFE DEL DEPARTAMENTO 


